CELEX: 62015TA0381
Language: hu
Date: 2017-02-02 00:00:00
Title: T-381/15. sz. ügy: A Törvényszék 2017. február 2-i ítélete – IMG kontra Bizottság („Az Unió pénzügyi érdekeinek védelme — A korai előrejelző rendszer keretében elrendelt megerősített könyvvizsgálati és ellenőrzési intézkedések, valamint ellenőrzési figyelmeztető jelzés — A nemzetközi szervezeti jogállásával kapcsolatban fennálló kétségekre tekintettel a felperes azon lehetőségét felfüggesztő határozat, hogy a Bizottsággal közvetett irányítási szerződéseket köthessen — Megsemmisítés iránti kereset — Keresettel meg nem támadható jogi aktus — Az eljáráshoz fűződő érdek hiánya — Részleges elfogadhatatlanság — Védelemhez való jog — Indokolási kötelezettség — Nyilvánvaló mérlegelési hiba — Arányosság — Jogbiztonság — Bizalomvédelem — Kártérítési kereset”)

13.3.2017   
            
            
               HU
            
            
               Az Európai Unió Hivatalos Lapja
            
            
               C 78/24
            
         A Törvényszék 2017. február 2-i ítélete – IMG kontra Bizottság
   (T-381/15. sz. ügy) (1)
   
   ((„Az Unió pénzügyi érdekeinek védelme - A korai előrejelző rendszer keretében elrendelt megerősített könyvvizsgálati és ellenőrzési intézkedések, valamint ellenőrzési figyelmeztető jelzés - A nemzetközi szervezeti jogállásával kapcsolatban fennálló kétségekre tekintettel a felperes azon lehetőségét felfüggesztő határozat, hogy a Bizottsággal közvetett irányítási szerződéseket köthessen - Megsemmisítés iránti kereset - Keresettel meg nem támadható jogi aktus - Az eljáráshoz fűződő érdek hiánya - Részleges elfogadhatatlanság - Védelemhez való jog - Indokolási kötelezettség - Nyilvánvaló mérlegelési hiba - Arányosság - Jogbiztonság - Bizalomvédelem - Kártérítési kereset”))
   (2017/C 078/32)
   Az eljárás nyelve: francia
   
      Felek
   
   
      Felperes: International Management Group (IMG) (Brüsszel, Belgium) (képviselők: L. Levi és A. Tymen avocats)
   
      Alperes: Európai Bizottság (képviselők: J. Baquero Cruz és S. Bartelt meghatalmazottak)
   
      Az ügy tárgya
   
   Egyrészt a Bizottság azon levelének megsemmisítése iránt az EUMSZ 263. cikk alapján benyújtott kérelem, amelyben a Bizottság megerősített könyvvizsgálati és ellenőrzési intézkedések lefolytatását, valamint ellenőrzési figyelmeztető jelzés bejegyzését rendelte el, továbbá megtagadta a felperestől közvetett irányítási szerződések Bizottsággal való megkötésének lehetőségét; másrészt az említett levélben foglalt intézkedések elfogadása következtében a felperest állítólagosan ért kár megtérítése iránt az EUMSZ 268. cikk alapján benyújtott kérelem.
   
      Az ítélet rendelkező része
   
   
               1)
            
            
               A kereset azon részéről már nem szükséges határozni, amelyben az International Management Group (IMG) a korai előrejelző rendszerben rá vonatkozóan bejegyzett ellenőrzési figyelmeztető jelzés megsemmisítését kéri.
            
         
               2)
            
            
               A Törvényszék a keresetet ezt meghaladó részében mint elfogadhatatlant vagy mint megalapozatlant elutasítja.
            
         
               3)
            
            
               A Törvényszék az IMG-t kötelezi a költségek viselésére.
            
         
      (1)  HL C 337., 2015.10.12.